CELEX: 32002R0359
Language: hr
Date: 2002-02-12 00:00:00
Title: Uredba (EZ) br. 359/2002 Europskog parlamenta i Vijeća od 12. veljače 2002. o izmjeni Uredbe Vijeća (EZ) br. 2223/96 u pogledu korištenja ESA 95 u određivanju uplata država članica u vlastita sredstva od PDV-a

01/Sv. 004
            
            
               HR
            
            
               Službeni list Europske unije
            
            
               22
            
         32002R0359
   
               L 058/1
            
            
               SLUŽBENI LIST EUROPSKE UNIJE
            
            
               12.02.2002.
            
         
      UREDBA (EZ) br. 359/2002 EUROPSKOG PARLAMENTA I VIJEĆA
   
   od 12. veljače 2002.
   o izmjeni Uredbe Vijeća (EZ) br. 2223/96 u pogledu korištenja ESA 95 u određivanju uplata država članica u vlastita sredstva od PDV-a
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 285.,
   uzimajući u obzir prijedlog Komisije (1),
   u skladu s postupkom utvrđenim u članku 251. Ugovora (2),
   budući da:
   
               (1)
            
            
               Člankom 8. Uredbe Vijeća (EZ) br. 2223/96 od 25. lipnja 1996. o Europskom sustavu nacionalnih i regionalnih računa u Zajednici (3) predviđeno je korištenje drugog izdanja Europskog sustava integriranih ekonomskih računa (ESA) kao europskog sustava integriranih ekonomskih računa za potrebe proračuna i vlastitih sredstava kako je utvrđeno Uredbom Vijeća (EEZ, Euratom) br. 1552/89 (4), dok je na snazi Odluka Vijeća 94/728/EZ, Euratom (5).
            
         
               (2)
            
            
               Podaci iz drugog izdanja ESA-e više nisu dostupni u detaljnom obliku koji je potreban za određivanje vlastitih sredstava od PDV-a.
            
         
               (3)
            
            
               To ne utječe na dogovorene postupke za određivanje vlastitih sredstava od BNP-a.
            
         
               (4)
            
            
               Preporučuje se korištenje najboljih raspoloživih statističkih podataka za određivanje proračunskih doprinosa država članica.
            
         
               (5)
            
            
               Korištenje podataka koji se temelje na novom Europskom sustavu integriranih ekonomskih računa (ESA 95) za određivanje vlastitih sredstava od PDV-a ne utječe na razinu vlastitih sredstava i njihovu ravnotežu među državama članicama.
            
         
               (6)
            
            
               S Odborom za statistički program osnovanim Odlukom Vijeća 89/382/EEZ, Euratom (6), obavljeno je savjetovanje u skladu s člankom 3. te odluke,
            
         DONIJELI SU OVU UREDBU:
   Članak 1.
   U članku 8. Uredbe (EZ) br. 2223/96 umeće se sljedeći stavak:
   
      
                  „1a.
               
               
                  Za potrebe određivanja vlastitih sredstava od PDV-a, iznimno od stavka 1., države članice mogu koristiti podatke koji se temelje na novom Europskom sustavu integriranih ekonomskih računa (ESA 95) dok je na snazi Odluka 94/728/EZ”.
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. veljače 2002.
      
         
            Za Europski parlament
         
         
            Predsjednik
         
         P. COX
         
      
      
         
            Za Vijeće
         
         
            Predsjednik
         
         J. PIQUÉ I CAMPS
         
      
   
   
      (1)  SL C 29 E, 30.1.2001., str. 266.
   
      (2)  Mišljenje Europskog parlamenta od 3. travnja 2001. (još nije objavljeno u Službenom listu), Zajedničko stajalište Vijeća od 16. lipnja 2001. (SL C 307, 31.10.2001., str. 1.) i Odluka Europskog parlamenta od 12. prosinca 2001. (još nije objavljena u Službenom listu).
   
      (3)  SL L 310, 30.11.1996., str. 1. Uredba kako je zadnje izmijenjena Uredbom Komisije (EZ) br. 995/2001 (SL L 139, 23.5.2001., str. 3.).
   
      (4)  SL L 155, 7.6.1989., str. 1. Uredba kako je stavljena izvan snage i zamijenjena Uredbom (EZ, Euratom) br. 1150/2000 (SL L 130, 31.5.2000., str. 1.)
   
      (5)  SL L 293, 12.11.1994., str. 9.
   
      (6)  SL L 181, 28.6.1989., str. 47.